CELEX: 22019D1618
Language: mt
Date: 2017-12-15 00:00:00
Title: Deċiżjoni tal-Kumitat Konġunt taż-ŻEE Nru 209/2017 tal-15 ta’ Diċembru 2017 li temenda l-Anness I (Kwistjonijiet veterinarji u fitosanitarji) tal-Ftehim ŻEE [2019/1618]

3.10.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 254/1
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 209/2017
         tal-15 ta’ Diċembru 2017
         li temenda l-Anness I (Kwistjonijiet veterinarji u fitosanitarji) tal-Ftehim ŻEE [2019/1618]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (il-“Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament (UE) 2016/1012 tal-Parlament Ewropew u tal-Kunsill tat-8 ta’ Ġunju 2016 dwar il-kondizzjonijiet żootekniċi u ġenealoġiċi għat-tnissil, kummerċ u dħul fl-Unjoni ta’ annimali ta’ razza pura għat-tnissil, ħnieżer tat-tnissil ibridi u tal-prodotti ġerminali tagħhom u li jemenda r-Regolament (UE) Nru 652/2014, id-Direttivi tal-Kunsill 89/608/KEE u 90/425/KEE u jħassar ċerti atti fil-qasam tat-tnissil tal-annimali (ir-“Regolament dwar it-Tnissil tal-Annimali”) (1) irid jiġi inkorporat fil-Ftehim ŻEE.
                  
               
                     (2)
                  
                  
                     Ir-Regolament ta’ Implimentazzjoni tal-Kummissjoni (UE) 2017/716 tal-10 ta’ April 2017 li jistabbilixxi r-regoli għall-applikazzjoni tar-Regolament (UE) 2016/1012 tal-Parlament Ewropew u tal-Kunsill fir-rigward tal-mudelli tal-formoli li għandhom jintużaw għall-informazzjoni li għandha tiġi inkluża fil-listi tas-soċjetajiet tat-tnissil u tal-operazzjonijiet tat-tnissil rikonoxxuti (2) irid jiġi inkorporat fil-Ftehim ŻEE.
                  
               
                     (3)
                  
                  
                     Ir-Regolament ta’ Implimentazzjoni tal-Kummissjoni (UE) 2017/717 tal-10 ta’ April 2017 li jistipula regoli għall-applikazzjoni tar-Regolament (UE) 2016/1012 tal-Parlament Ewropew u tal-Kunsill fir-rigward tal-formoli mudell taċ-ċertifikati żootekniċi għall-annimali għat-tnissil u għall-prodotti ġerminali tagħhom (3) irid jiġi inkorporat fil-Ftehim ŻEE.
                  
               
                     (4)
                  
                  
                     Ir-Regolament ta’ Implimentazzjoni tal-Kummissjoni (UE) 2017/1422 tal-4 ta’ Awwissu 2017 li jaħtar iċ-ċentru ta’ referenza tal-Unjoni Ewropea responsabbli għall-kontribut xjentifiku u tekniku għall-armonizzazzjoni u għat-titjib tal-metodi ta’ kontroll tal-prestazzjoni u tal-evalwazzjoni ġenetika tal-ispeċijiet ta’ annimali bovini ta’ razza pura għat-tnissil (4) irid jiġi inkorporat fil-Ftehim ŻEE.
                  
               
                     (5)
                  
                  
                     Ir-Regolament (UE) 2016/1012 iħassar, b’effett mill-1 ta’ Novembru 2018, id-Direttivi tal-Kunsill 87/328/KEE (5), 88/661/KEE (6), 89/361/KEE (7), 90/118/KEE (8), 90/119/KEE (9), 90/427/KEE (10), 91/174/KEE (11) u 2009/157/KE (12) u d-Deċiżjoni tal-Kunsill 96/463/KE (13), li huma inkorporati fil-Ftehim ŻEE u li għandhom għalhekk jiġu mħassra skont il-Ftehim ŻEE b’effett mill-1 ta’ Novembru 2018.
                  
               
                     (6)
                  
                  
                     Din id-Deċiżjoni tikkonċerna l-leġiżlazzjoni dwar annimali ħajjin apparti ħut u annimali tal-akkwakultura u prodotti tal-annimali bħall-ova, l-embrijuni u s-semen. Il-leġiżlazzjoni li tikkonċerna dawn il-kwistjonijiet ma għandhiex tapplika għall-Iżlanda, kif speċifikat fil-paragrafu 2 tal-Parti Introduttorja tal-Kapitolu I tal-Anness I tal-Ftehim ŻEE. Għaldaqstant, din id-Deċiżjoni ma tapplikax għall-Iżlanda.
                  
               
                     (7)
                  
                  
                     Din id-Deċiżjoni tikkonċerna l-leġiżlazzjoni rigward kwistjonijiet veterinarji. Il-leġiżlazzjoni dwar kwistjonijiet veterinarji ma għandhiex tapplika għal-Liechtenstein dment li l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ fi prodotti agrikoli tiġi estiża għal-Liechtenstein, kif speċifikat fl-adattamenti settorjali tal-Anness I tal-Ftehim ŻEE. Għaldaqstant, din id-Deċiżjoni ma tapplikax għal-Liechtenstein.
                  
               
                     (8)
                  
                  
                     Għaldaqstant, jenħtieġ li l-Anness I tal-Ftehim ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Il-Kapitolu I tal-Anness I tal-Ftehim ŻEE għandu jiġi emendat kif ġej:
            
                        1.
                     
                     
                        L-inċiż li ġej jiżdied mal-punt 2 (id-Direttiva tal-Kunsill 90/425/KEE) fil-Parti 1.1:
                        
                                    “—
                                 
                                 
                                    
                                       32016 R 1012: Ir-Regolament (UE) 2016/1012 tal-Parlament Ewropew u tal-Kunsill tat-8 ta’ Ġunju 2016 (ĠU L 171, 29.6.2016. p. 66).”
                                 
                              
                  
                        2.
                     
                     
                        Dan li ġej jiżdied mal-punt 3 (id-Direttiva tal-Kunsill 89/608/KEE) fil-Parti 1.1:
                        “, kif emendata bi:
                        
                                    —
                                 
                                 
                                    
                                       32016 R 1012: Ir-Regolament (UE) 2016/1012 tal-Parlament Ewropew u tal-Kunsill tat-8 ta’ Ġunju 2016 (ĠU L 171, 29.6.2016. p. 66).”
                                 
                              
                  
                        3.
                     
                     
                        Dan li ġej jiddaħħal wara l-punt 7 (id-Deċiżjoni tal-Kunsill 96/463/KE) fil-Parti 2.1:
                        “L-annimali għat-tnissil kollha
                        
                        
                                 
                                    8.
                                 
                                 
                                    
                                       32016 R 1012: Ir-Regolament (UE) 2016/1012 tal-Parlament Ewropew u tal-Kunsill tat-8 ta’ Ġunju 2016 dwar il-kondizzjonijiet żootekniċi u ġenealoġiċi għat-tnissil, kummerċ u dħul fl-Unjoni ta’ annimali ta’ razza pura għat-tnissil, ħnieżer tat-tnissil ibridi u tal-prodotti ġerminali tagħhom u li jemenda r-Regolament (UE) Nru 652/2014, id-Direttivi tal-Kunsill 89/608/KEE u 90/425/KEE u jħassar ċerti atti fil-qasam tat-tnissil tal-annimali (ir-“Regolament dwar it-Tnissil tal-Annimali”) (OJ L 171, 29.6.2016, p. 66).
                                    Id-dispożizzjonijiet tar-Regolament għandhom, għall-finijiet ta’ dan il-Ftehim, jinqraw bl-adattament li ġej:
                                    Fl-Anness VI għandu jiżdied li ġej:
                                    
                                                “29.
                                             
                                             
                                                It-territorju tar-Renju tan-Norveġja bl-eċċezzjoni ta’ Svalbard”
                                             
                                          Dan l-att ma għandux japplika għall-Iżlanda.
                                 
                              
                                 
                                    9.
                                 
                                 
                                    
                                       32017 R 1422: Ir-Regolament ta’ Implimentazzjoni tal-Kummissjoni (UE) 2017/1422 tal-4 ta’ Awwissu 2017 li jaħtar iċ-ċentru ta’ referenza tal-Unjoni Ewropea responsabbli għall-kontribut xjentifiku u tekniku għall-armonizzazzjoni u għat-titjib tal-metodi ta’ kontroll tal-prestazzjoni u tal-evalwazzjoni ġenetika tal-ispeċijiet ta’ annimali bovini ta’ razza pura għat-tnissil (ĠU L 204, 5.8.2017, p. 78).
                                    Dan l-att ma għandux japplika għall-Iżlanda.”
                                 
                              
                  
                        4.
                     
                     
                        Il-punti segwenti jiddaħħlu wara l-punt 34 (id-Deċiżjoni tal-Kummissjoni 2009/712/KE) fil-Parti 2.2 tal-Kapitolu I tal-Anness I tal-Ftehim ŻEE:
                        
                                    “35.
                                 
                                 
                                    
                                       32017 R 0716: Ir-Regolament ta’ Implimentazzjoni tal-Kummissjoni (UE) 2017/716 tal-10 ta’ April 2017 li jistabbilixxi r-regoli għall-applikazzjoni tar-Regolament (UE) 2016/1012 tal-Parlament Ewropew u tal-Kunsill fir-rigward tal-mudelli tal-formoli li għandhom jintużaw għall-informazzjoni li għandha tiġi inkluża fil-listi tas-soċjetajiet tat-tnissil u tal-operazzjonijiet tat-tnissil rikonoxxuti (ĠU L 109, 26.4.2017, p. 1).
                                    Dan l-att ma għandux japplika għall-Iżlanda.
                                 
                              
                                    36.
                                 
                                 
                                    
                                       32017 R 0717: Ir-Regolament ta’ Implimentazzjoni tal-Kummissjoni (UE) 2017/717 tal-10 ta’ April 2017 li jistipula regoli għall-applikazzjoni tar-Regolament (UE) 2016/1012 tal-Parlament Ewropew u tal-Kunsill fir-rigward tal-formoli mudell taċ-ċertifikati żootekniċi għall-annimali għat-tnissil u għall-prodotti ġerminali tagħhom (ĠU L 109, 26.4.2017, p. 9).
                                    Dan l-att ma għandux japplika għall-Iżlanda.”
                                 
                              
                  
                        5.
                     
                     
                        It-testi tal-punti 1a (id-Direttiva tal-Kunsill 2009/157/KE), 2 (id-Direttiva tal-Kunsill 88/661/KEE), 3 (id-Direttiva tal-Kunsill 89/361/KEE), 4 (id-Direttiva tal-Kunsill 90/427/KEE), 6 (id-Direttiva tal-Kunsill 91/174/KEE) u 7 (id-Deċiżjoni tal-Kunsill 96/463/KE) fil-Parti 2.1 u tal-punti 5 (id-Direttiva tal-Kunsill 87/328/KEE), 14 (id-Direttiva tal-Kunsill 90/118/KEE) u 15 (id-Direttiva tal-Kunsill 90/119/KEE) fil-Parti 2.2, għandhom jitħassru b’effett mill-1 ta’ Novembru 2018.
                     
                  
         
            Artikolu 2
            It-testi tar-Regolament (UE) 2016/1012 u tar-Regolamenti ta’ Implimentazzjoni (UE) 2017/716, (UE) 2017/717 u (UE) 2017/1422 bil-lingwa Norveġiża, li se jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fis-16 ta’ Diċembru 2017, dment li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
         
         
            Magħmul fi Brussell, il-15 ta’ Diċembru 2017.
            
               
                  Għall-Kumitat Konġunt taż-ŻEE
               
               
                  Il-President
               
               Sabine MONAUNI
            
         
         
            (1)  ĠU L 171, 29.6.2016, p. 66.
         
            (2)  ĠU L 109, 26.4.2017, p. 1.
         
            (3)  ĠU L 109, 26.4.2017, p. 9.
         
            (4)  ĠU L 204, 5.8.2017, p. 78.
         
            (5)  ĠU L 167, 26.6.1987, p. 54.
         
            (6)  ĠU L 382, 31.12.1988, p. 36.
         
            (7)  ĠU L 153, 6.6.1989, p. 30.
         
            (8)  ĠU L 71, 17.3.1990, p. 34.
         
            (9)  ĠU L 71, 17.3.1990, p. 36.
         
            (10)  ĠU L 224, 18.8.1990, p. 55.
         
            (11)  ĠU L 85, 5.4.1991, p. 37.
         
            (12)  ĠU L 323, 10.12.2009, p. 1.
         
            (13)  ĠU L 192, 2.8.1996, p. 19.
         
            (*1)  Ma huwa indikat l-ebda rekwiżit kostituzzjonali.